Liu under Cup of China 2009.
**Liu Yan** (født 30. august 1984 i Qiqihar) er en kinesisk tidligere kunstløper. Hun kom på ellevteplass i kunstløp under Vinter-OL 2006. På nasjonalt nivå har hun fem kinesiske titler i kunstløp, i 2005 og alle fire årene fra 2007 til 2010.

Idrettskarriere
---------------

### Sesongen 2002/03

Liu kom på femteplass i det kinesiske mesterskapet i kunstløp 2003, og hun deltok i Mesterskapet for fire kontinenter 2003 (Four Continents Figure Skating Championships), der hun kom på 14.-plass.

### Sesongen 2003/04

Hun deltok i Cup of China 2003 i november, der hun kom på tiendeplass, og hun deltok i Cup of Russia 2003, der hun kom på 12.-plass. Hun fikk bronse i det kinesiske mesterskapet i kunstløp 2004, og hun kom på niendeplass i Mesterskapet for fire kontinenter 2004.

### Sesongen 2004/05

I Cup of China 2004 kom hun på tiendeplass, og i Cup of Russia 2004 kom hun på åttendeplass. Hun vant det kinesiske mesterskapet i kunstløp 2005. I januar deltok hun i Vinteruniversiaden 2005, og fikk der bronse, bak Yoshie Onda og Galina Maniachenko. Under Mesterskapet for fire kontinenter 2005 kom hun på åttendeplass, og hun deltok i VM i kunstløp 2005, der hun kom på 21.-plass.

### Sesongen 2005/06

Liu vant Karl Schäfer Memorial 2005, og hun kom på fjerdeplass i Skate Canada 2005 og femteplass i Cup of China 2005 i november. I januar kom hun på sjuendeplass i Mesterskapet for fire kontinenter 2006. Hun representerte Kina under Vinter-OL 2006 i Torino, der hun kom på ellevteplass, og hun deltok i VM i kunstløp 2006 i Calgary i Canada, der hun kom på 16.-plass.

### Sesongen 2006/07

Etter en niendeplass i Cup of China 2006 og tiendeplass i Cup of Russia 2006 vant hun det kinesiske mesterskapet i kunstløp i desember 2006. Hun deltok på nytt i Vinteruniversiaden 2007, og kom denne gang på femteplass. Asiatiske vinterleker 2007 i Changchun i Kina, og Liu kom der på sjuendeplass. Under Mesterskapet for fire kontinenter 2007 kom hun på niendeplass, og under VM i kunstløp 2007 kom hun på 22.-plass.

### Sesongen 2007/08

Hun deltok i Cup of China 2007, der hun kom på niendeplass, og hun deltok i NHK Trophy 2007, der hun kom på tiendeplass. Hun vant det kinesiske mesterskapet i kunstløp 2007 i desember. Hun kom på 14.-plass i Mesterskapet for fire kontinenter 2008, og hun kom på 31.-plass under VM i kunstløp 2008.

### Sesongen 2008/09

Liu endte på niendeplass i Skate America 2008 og niendeplass i Cup of China 2008, og hun vant det kinesiske mesterskapet i kunstløp 2008, for tredje år på rad. Under Mesterskapet for fire kontinenter 2009 kom hun på ellevteplass, og hun kom på 14.-plass under Vinteruniversiaden 2009. Hun deltok i VM i kunstløp 2009, der hun kom på 42.-plass, og hun kom på åttendeplass i World Team Trophy 2009.

### Sesongen 2009/10

I september vant hun sin femte og siste nasjonale seniortittel, de hun vant det kinesiske mesterskapet i kunstløp. Nebelhorn Trophy 2009 var en kvalifiseringsturnering for OL, og med tredjeplass i denne turneringen ble hun kvalifisert for Vinter-OL 2010. Hun kom på 19.-plass i kunstløp under Vinter-OL 2010. Hun kom på 12.-plass i Mesterskapet for fire kontinenter 2010, og hun kom på 16.-plass i VM i kunstløp 2010, hennes siste VM.

Referanser
----------

1. 1 2 3 4 5 6 7 8  Planète Patinage - *Liu Yan*, besøkt 3. februar 2022.

Eksterne lenker
---------------

* (en) Liu Yan – Olympedia Rediger på Wikidata

* (en) Liu Yan – Sports-Reference (OL-resultater – arkivert) Rediger på Wikidata

* (cn) Liu Yan – Kinas olympiske komité Rediger på Wikidata

* (en) Liu Yan – ISU Rediger på Wikidata